b'\n_START_ARTICLE_\nPamantasang Shanghai Jiao Tong\n_START_PARAGRAPH_\nAng Pamantasang Shanghai Jiao Tong\xc2\xa0(Ingles: Shanghai Jiao Tong University, SJTU; Tsino: \xe4\xb8\x8a\xe6\xb5\xb7\xe4\xba\xa4\xe9\x80\x9a\xe5\xa4\xa7\xe5\xad\xa6, Sh\xc3\xa0ngh\xc7\x8ei Ji\xc4\x81ot\xc5\x8dng D\xc3\xa0xu\xc3\xa9) ay isang pampublikong unibersidad para sa pananaliksik sa Shanghai, Tsina. Itinatag noong 1896 bilang Pampublikong Paaralan ng Nanyangsa pamamagitan ng isang imperyal na kautusan na ibinigay sa pamamagitan ni\xc2\xa0Emperador Guangxu, ang unibersidad ay isa sa mga unang pambansang institusyon ng mas mataas na pag-aaral sa Tsina, at kilala bilang isa sa mga pinakamatanda, pinakaprestihiyoso at selektibong unibersidad sa Tsina. Ito ay isa sa siyam na miyembro ng Ligang\xc2\xa0C9 ng mga unibersidad._NEWLINE_Ang salitang "Jiao Tong" (\xe4\xba\xa4\xe9\x80\x9a), na dating niroromanisa bilang "Chiao Tung", ay nangangahulugang transportasyon o komunikasyon. Sinasalamin nito ang ugat ng unibersidad \xe2\x80\x94 ito ay itinatag ng\xc2\xa0Ministri ng Koreo at Komunikasyon ng huling bahaging\xc2\xa0dinastiyang Qing._NEWLINE_Sa buong daigdig, ang SJTU ay niraranggo bilang ika-101\xe2\x80\x93150 sa buong mundo ng ARWU (2014). Ikaanim naman ito sa\xc2\xa0QS BRICS University Rankings at ika-27 sa katapat na Times Higher Education.'